

**ภาพข่าวประชาสัมพันธ์**

**กรุงไทยคว้า 6 รางวัลผู้นำการเงินดิจิทัลระดับสากล  จากความสำเร็จยกระดับแพลตฟอร์ม Krungthai BUSINESS ตอบโจทย์ธุรกิจยุคดิจิทัล**

ธนาคารกรุงไทยได้รับ 6  รางวัลทรงเกียรติจากเวทีชั้นนำในระดับสากล จากความสำเร็จในการนำเทคโนโลยีและนวัตกรรมทางการเงินที่ทันสมัย พัฒนาโซลูชันเพื่อธุรกิจยุคใหม่แบบครบวงจรบนแพลตฟอร์ม **Krungthai BUSINESS** ตอบโจทย์ลูกค้าธุรกิจทุกกลุ่มในทุกมิติ ส่งมอบประสบการณ์การจัดการทางการเงินดิจิทัลที่สะดวก ปลอดภัย และมีประสิทธิภาพ ง่าย ครบ จบในแอปฯเดียว ประกอบด้วย รางวัล **Global Brand Frontier Awards 2024** สาขา Excellence in Corporate Banking – Thailand  จาก Boston Brand Research & Media สหรัฐอเมริกา รางวัล  **Best Digital Bank Thailand 2024** จาก World Economic Magazine สหราชอาณาจักร รางวัล **Best Domestic Bank for Cash Management in Thailand - Winner**  และ รางวัล **Best ERP Integration Initiative - Highly Acclaimed** จาก The Digital Banker ประเทศสิงคโปร์ รางวัล **Best Digital Business Solutions Bank Thailand 2024** จาก Global Business Review  สหรัฐอาหรับเอมิเรตส์ และ รางวัล **Best Digital Transformation Bank** จาก International Business Magazine สหรัฐอาหรับเอมิเรตส์

Krungthai BUSINESS ถูกพัฒนาเป็น Total Solution ช่วยยกระดับการจัดการการเงินของภาคธุรกิจแบบครบวงจร ทั้งจัดการเงินขารับ-ขาจ่าย วงเงินสินเชื่อธุรกิจ บริการธุรกรรมต่างประเทศ และการบริหารความเสี่ยง เชื่อมต่อกับระบบ Cloud ERP ที่ทำงานอย่างไร้รอยต่อผ่าน Open API ช่วยให้การจัดการบัญชีสะดวกและแม่นยำ ลดความผิดพลาดในการบันทึกข้อมูล อีกทั้งยังเชื่อมกับบริการ PromptBIZ  เพิ่มประสิทธิภาพการทำธุรกรรมการค้าและการชำระเงินแบบดิจิทัล ทั้งการวางบิล   รับวางบิล และการชำระเงิน ครอบคลุมการจัดทำและนำส่งข้อมูลใบกำกับภาษีอิเล็กทรอนิกส์อัตโนมัติผ่านบริการ Krungthai e-Tax Invoice & e-Receiptและบริการ Krungthai e-Withholding Tax Plus ที่ช่วยหักและนำส่งภาษีหัก ณ ที่จ่ายอัตโนมัติ ด้วยระบบความปลอดภัยตามมาตรฐานสากล โดยไม่ต้องออก 50 ทวิ ให้กับคู่ค้า นอกจากนี้ ยังสนับสนุนให้ภาคธุรกิจเข้าถึงสินเชื่อได้ ผ่านบริการ**สินเชื่อใบแจ้งหนี้ (Invoice Financing)** เสริมศักยภาพให้ธุรกิจไทยเติบโตอย่างยั่งยืน สอดคล้องกับการดำเนินงานของธนาคาร ในการขับเคลื่อน **“นวัตกรรม สร้างคุณค่า ตอบโจทย์ลูกค้า  สู่ความยั่งยืน”** เพื่อตอบโจทย์ลูกค้าทุกกลุ่ม เสริมความแข็งแกร่งและเพิ่มขีดความสามารถทางการแข่งขันให้กับธุรกิจไทยในตลาดการค้าโลก

สำหรับลูกค้าธุรกิจที่สนใจ สามารถสมัครใช้บริการ Krungthai BUSINESS ได้ที่ธนาคารกรุงไทยทุกสาขา สำนักงานธุรกิจทั่วประเทศ หรือลงทะเบียนขอใช้บริการได้ที่ https://krungthai.com/link/krungthai-business-pr สอบถามข้อมูลเพิ่มเติมโทร. Krungthai Corporate Contact Center 02-111-9999

**ทีม Marketing Strategy**  
**7 พฤศจิกายน 2567**